สังคมข่าวหุ้น
ดัชนีตลาดหุ้นไทยปิดที่ระดับ 1,639.51 จุด เพิ่มขึ้น 5.34 จุด มูลค่าการซื้อขาย 77,730.25 ล้านบาท จับตาผลประกอบการไตรมาส 4/64 ของบริษัทจดทะเบียน
ดัชนีตลาดหุ้นไทยปิดที่ระดับ 1,639.51 จุด เพิ่มขึ้น 5.34 จุด มูลค่าการซื้อขาย 77,730.25 ล้านบาท จับตาผลประกอบการไตรมาส 4/64 ของบริษัทจดทะเบียน
30 ม.ค. 2565

ดัชนีตลาดหุ้นไทยปิดที่ระดับ 1,639.51 จุด เพิ่มขึ้น 5.34 จุด มูลค่าการซื้อขาย 77,730.25 ล้านบาท จับตาผลประกอบการไตรมาส 4/2564 ของบริษัทจดทะเบียนในไทยที่มีแนวโน้มจะออกมาดีกว่าไตรมาส 3/2564 ที่มีการล็อกดาวน์ รวมถึงนโยบายต่าง ๆ ของภาครัฐ โดยเฉพาะมาตรการผ่อนคลาย หลังจำนวนผู้ติดเชื้อโควิด-19 เริ่มนิ่ง จากการเร่งฉีดวัคซีนอย่างต่อเนื่อง
TU ล่าสุด (28 ม.ค. 2565) ราคาหุ้นปรับขึ้น 2.43% และ RBF ล่าสุดราคาปรับขึ้น 4.26% เด้งรับข่าวร่วมกับ SCPL บริษัทในเครืออะแวนติ กรุ๊ป จัดตั้งบริษัทร่วมทุนใหม่ภายในไตรมาส 2/2565 หวังบุกตลาดธุรกิจส่วนผสมอาหารในอินเดีย พร้อมพิจารณาตั้งโรงงานการผลิตในอินเดียด้วย นับเป็นก้าวสำคัญของ RBF ในการจะก้าวสู่ธุรกิจในเวทีโลก
BCPG ทุ่มงบราว 6,096 ล้านบาท ลุยโครงการโซลาร์ฟาร์มไต้หวัน อีก 357 เมกะวัตต์ คาดเริ่มก่อสร้างปี 2565-2567 กำหนด COD ปี 2565-2568 เสริมสร้างความสามารถในการแข่งขันและสร้างโอกาสในการเติบโตในระยะยาว เมื่อรวมกับโครงการที่อยู่ระหว่างการพัฒนาจะทำให้มีการลงทุนโครงการโซลาร์ฟาร์มในไต้หวันขนาดกำลังการผลิตติดตั้งรวม 469 เมกะวัตต์
DTAC ประกาศจ่ายปันผลครึ่งหลังปี 2564 ในอัตรา 1.05 บาท/หุ้น ขึ้น XD วันที่ 11 ก.พ. 2565 รวมทั้งปี 2564 จ่ายปันผล 2.10 บาท/หุ้น แม้กำไรสุทธิปี 2564 ลดลง 34.3% เหลือ 3,356 ล้านบาท ตั้งเป้ารายได้บริการไม่รวม IC และ EBITDA ปี 2565 คงที่จนถึงเพิ่มขึ้นในอัตราเลขหลักเดียวระดับต่ำ พร้อมวางงบลงทุน 12,000-14,000 ล้านบาท
RICHY ฉลองครบรอบ 20 ปี ส่งมอบความสุขและความสำเร็จ อัดแคมเปญใหญ่ “ริชี่ 20 ปี ลด 20% ทุกยูนิต” แทนคำขอบคุณจากใจ และความผูกพันที่มีให้กันมาอย่างต่อเนื่อง เริ่มตั้งแต่วันที่ 1 ม.ค.-28 ก.พ.นี้เป็นต้นไป ฟากบิ๊กบอส “ดร.อาภา อรรถบูรณ์วงศ์” ระบุปี 2565 พร้อมลุยพัฒนาโครงการใหม่ต่อเนื่อง เล็งเปิด 4 โครงการใหม่ มูลค่ารวม 6,000 ล้านบาท เตรียมงบลงทุนซื้อที่ดิน 1,400 ล้านบาท สนับสนุนผลงานเติบโตอย่างมั่นคง สร้างผลตอบแทนที่ดีให้ผู้ถือหุ้น
ตลาดหลักทรัพย์ฯ ให้ TVT, YGG ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 31 ม.ค.-11 มี.ค. 2565 อีกทั้งขยายเวลา GCAP ตั้งแต่วันที่ 31 ม.ค.-18 ก.พ. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ LIT, LIT-W1 ใช้ถึง 2 ก.พ. 2565 DITTO ใช้ถึง 7 ก.พ. 2565 PROEN, CHO, SAAM, SAAM-W1, SAAM-W2 ใช้ถึง 11 ก.พ. 2565 SAMTEL, SAMTEL-W1 ใช้ถึง 14 ก.พ. 2565 BGT ใช้ถึง 15 ก.พ. 2565 BE8, K, K-W1 ใช้ถึง 18 ก.พ. 2565 GLORY ใช้ถึง 25 ก.พ. 2565 และ AF, CRD, GLOCON, TRITN, UREKA, UREKA-W2, WAVE, WAVE-W2 ใช้ถึง 4 มี.ค. 2565 พร้อมให้ ARIP ขึ้นระดับ 2 ใช้เกณฑ์ห้ามคำนวณวงเงินซื้อขาย  และ Cash Balance ตั้งแต่วันที่ 31 ม.ค.-11 มี.ค. 2565 จากเดิมที่มี SICT ใช้ถึง 1 ก.พ. 2565 JTS ใช้ถึง 2 ก.พ. 2565 MONO ใช้ถึง 7 ก.พ. 2565 MVP, MVP-W1 ใช้ถึง 10 ก.พ. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี PSG ใช้ถึง 31 ม.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.